**PROIECTUL**

**DECIZIEI DE ÎNCADRARE**

    Ca urmare a solicitării de emitere a acordului de mediu adresate de  **SC DOR DE CODRU VERDE SRL**  înregistrată la Agentia pentru protectia mediului Suceava cu nr. 8922 din 17.08.2017, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei si faunei salbatice, cu modificările si completările ulterioare,

    Agentia pentru protectia mediului Suceava **decide**, ca urmare a consultărilor desfăşurate în cadrul şedinţei Comisiei de Analiza Tehnica din data de 25.08.2017, că proiectul **„Construire pensiune agroturistică P+M cu anexe, împrejmuire, utilităţi”**propus a fi amplasat în comuna Cacica, satul Cacica, nr.904A, judeţul Suceavanu se supune evaluării impactului asupra mediului şi nu se supune evaluarii adecvate.

  Justificarea prezentei decizii:

   I. Motivele care au stat la baza luării deciziei etapei de incadrare în procedura de evaluare a impactului asupra mediului sunt următoarele:

1. proiectul se incadreaza in prevederile Hotărârii Guvernului nr. 445/2009, anexa nr.2 pct.10 lit. b – *“proiecte de dezvoltare urbană..... ”*
2. mărimea amplasamentului: terenul destinat construirii pensiunii agroturistice, cu anexe, împrejmuire, şi utilităţi este situat în intravilanul comunei Cacica, satul Cacica, nr.904A, judeţul Suceava, are suprafaţa de 3140 mp şi este proprietatea **SC DOR DE CODRU VERDE SRL**, conform Certificatului de urbanism nr. 64/10.08.2017 emis de Primăria Comunei Cacica.

Terenul **nu** este inclus în zonă de rezervaţie istorică sau „Natura 2000”.

Pensiunea agroturistică are regim de înălţime P+M. Capacitatea de cazare este de 12 locuri în 6 camere duble cu băi. Suprafaţa construită la sol este de 236,20 mp, din care pensiunea cu 156,40 mp şi anexa cu 79,80 mp.

Pensiunea agroturistică are prevazut un spaţiu pentru servirea mesei în sistem “self-service” cu bucatarie complet echipată.

La parter sunt prevazute: recepţia şi informarea turistică, living, 2 camere, grupuri sanitare, saună şi central termică.

La manasardă sunt prtevăzute: 4 camere, spaţiu pentru lenjerii curate şi spaţiu pentru lenjerii folosite

Alimentarea cu apă se face din sursă proprie.

Evacuarea apelor uzate se realizează în bazin vidanjabil.

1. Alimentarea cu energie electrica se asigurăprin bransament la reteaua de alimentare cu energie electrica a comunei Cacica.

Amenajarile exterioare propuse sunt:

-trotuare in jurul cladirii cu pante de scurgere in exterior;

-alei pietonale si carosabile ;

- parcarea va avea 6 locuri, din care un loc destinat persoanelor cu handicap.

Parcarea si aleile de acces vor fi pavate cu pavele si borduri vibropresate. In laterala parcarii se va amenaja o platformă betonata pentru containerele de gunoi. Gunoiul se va colecta selectiv.

Incalzirea se va realiza cu ajutorul unei centrale termice pe combustibil solid.

**c)** cumularea cu alte proiecte - nu este cazul;

**d)** utilizarea resurselor naturale - nu este cazul; pentru organizarea de şantier, constructorul îşi va asigura cele necesare.

**e)** producţia de deşeuri - redusă atât pe perioada construcţiei cât şi pe perioada de funcţionare. Deşeurile sunt în cea mai mare parte din categoria celor inerte şi pot fi utilizate ca material de umplutură. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

**f)** emisiile poluante, inclusiv zgomotul şi alte surse de disconfort - emisii reduse (praf şi gaze de eşapament de la motoare) punctiform, la nivelul fronturilor de lucru, pe perioada execuţiei şi accidental în timpul perioadei de operare, în cazul lucrărilor de intervenţie.

**g)** riscul de accident, ţinându-se seama în special de substanţele şi tehnologiile utilizate - nu este cazul.

**2. Localizarea proiectului -**  intravilanul comunei Cacica, judeţul Suceava.

**a)** utilizarea existentă a terenului - fâneaţă, conform Certificatului de urbanism nr.64/2017

**b)** relativa abundenţă a resurselor naturale din zonă, calitatea şi capacitatea regenerativă a acestora - nu este cazul;

**c)** capacitatea de absorbţie a mediului cu atenţie deosebită pentru:

- zone umede - nu este cazul;

- zone costiere - nu este cazul;

- zone montane şi cele împădurite - nu este cazul;

- parcuri şi rezervaţii naturale - nu este cazul;

- ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.- nu este cazul;

- zonele de protecţie specială, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional-Secţiunea III-zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi HG nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

- ariile în care standardele de calitate a mediului stabilite de legislaţie au fost deja depăşite - nu este cazul;

- ariile dens populate - nu este cazul;

- peisajele cu semnificaţie istorică, culturală şi arheologică - nu este cazul;

**3. Caracteristica impactului potenţial**

**a)** extinderea impactului - aria geografică şi numărul persoanelor afectate - aria este una locală iar impactul final asupra factorilor de mediu va fi unul pozitiv.

**b)** natura transfrontieră a impactului - nu este cazul

**c)** mărimea şi complexitatea impactului - în perioada de execuţie a proiectului impactul asupra factorilor de mediu va fi redus, sursele de poluare fiind lucrările de construire, utilajele, mijloacele de transport şi organizarea de şantier.

**d)** probabilitatea impactului - redusă, ţinând cont de cele de mai sus.

**e)** durata, frecvenţa şi reversibilitatea impactului - perioada de execuţie va fi de 12 luni, iar poluanţii se vor manifesta pe tronsoane ale lucrărilor, pe perioade reduse de timp. Pe măsura realizării lucrărilor calitatea factorilor de mediu eventual afectaţi va reveni la parametrii iniţiali.

    Condiţiile de realizare a proiectului (se aplica pentru proiectele pentru care autoritatea competenta pentru protecţia mediului a decis că nu este necesară parcurgerea procedurilor de evaluare a impactului asupra mediului şi evaluarea adecvată):

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 64/10.08.2017 emis de Primăria Comunei Cacica, judeţul Suceava.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări.

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deșeurile se vor depozita pe sortimente în pubele închise ermetic, care vor fi amplasate într-un punct gospodăresc propriu, de unde vor fi colectate și transportate la groapa de gunoi, de către firme specializate, în baza unui contract de prestări servicii.

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

      Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii Contenciosului Administrativ nr. 554/2004, cu modificările şi completările ulterioare.